open-index/open-wikipedia-markdown huggingface dataset:
হুগলী মহসিন কলেজ

**[[হুগলি জেলা|হুগলি]] মহসিন কলেজ** হচ্ছে ভারতের পশ্চিমবঙ্গের কলা এবং বিজ্ঞান কলেজগুলোর মধ্যে একটি পুরনো ঐতিহ্যবাহী বনেদি প্রতিষ্ঠান। এটি বর্ধমান বিশ্ববিদ্যালয়ের অধিভুক্ত এবং এতে আন্ডারগ্রাজুয়েট এবং পোস্টগ্রাজুয়েট কোর্স প্রদান করা হয়। এই কলেজটি পশ্চিমবঙ্গ সরকার কর্তৃক প্রত্যক্ষভাবে নিয়ন্ত্রিত এবং অর্থায়িত।

## ইতিহাস
১ আগস্ট ১৮৩৬ সালে নতুন হুগলি কলেজ হিসেবে এটি যাত্রা শুরু করে। এটি প্রতিষ্ঠা করেন মুহম্মদ মহসীন।

## কৃতি প্রাক্তনী ও শিক্ষক
* বঙ্কিমচন্দ্র চট্টোপাধ্যায়
* কানাইলাল দত্ত
* প্রমথনাথ মিত্র
* গিরিশচন্দ্র বসু 
* ব্রহ্মবান্ধব উপাধ্যায়
* হরচন্দ্র ঘোষ (নাট্যকার)
* মুজফ্‌ফর আহ্‌মেদ
* জ্যোতিষ চন্দ্র ঘোষ
* দেবেন্দ্রনাথ মল্লিক
* শিবনাথ বন্দ্যোপাধ্যায়
* ভূপতি মজুমদার
* চারু চন্দ্র রায়
* শ্যামল মিত্র
* বিজ্ঞানী উপেন্দ্রনাথ ব্রহ্মচারী
* রসময় মিত্র
*বিভূতিভূষণ সেন

## আরো দেখুন

* ভারতের শিক্ষা ব্যবস্থা
* পশ্চিমবঙ্গের শিক্ষা ব্যবস্থা

## বহিঃসংযোগ
*হুগলি মহসিন কলেজ

## তথ্যসূত্র

বিষয়শ্রেণী:মুহাম্মদ মহসিনের নামাঙ্কিত শিক্ষাপ্রতিষ্ঠান
বিষয়শ্রেণী:মহসিন ফান্ডের অর্থায়নে প্রতিষ্ঠিত
বিষয়শ্রেণী:পশ্চিমবঙ্গের শিক্ষাপ্রতিষ্ঠান
বিষয়শ্রেণী:বর্ধমান বিশ্ববিদ্যালয়ের অধিভুক্ত কলেজ
বিষয়শ্রেণী:হুগলি জেলার বিশ্ববিদ্যালয় ও কলেজ
বিষয়শ্রেণী:১৮৩৬-এ ভারতে প্রতিষ্ঠিত
বিষয়শ্রেণী:১৮৩৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:হুগলি জেলার শিক্ষা প্রতিষ্ঠান
অভিনয়শিল্পী

থাম্ব|280px|অভিনেতা '''কমেডি ফ্রান্সিয়েস''' c. ১৭২০
একজন ***অভিনেতা*** (অন্যথায় ***অভিনেত্রী*** একজন মহিলা'র জন্য) যিনি একটি নাটক বা কমিক এর সৃষ্টিকৃত চরিত্রের জন্য অঙ্গভঙ্গি, বাক-ভঙ্গি করে ঐ চরিত্রটি ফুঁটিয়ে তোলেন; সে বা তার দ্বারা সঞ্চালিত হবে: চলচ্চিত্র, টেলিভিশন, মঞ্চ বা রেডিও। অভিনেতা,  *(hypokrites)*, আক্ষরিক অর্থ "একজন চরিত্র ব্যাখ্যাকারী "; অভিনেতা, যিনি বা যারা একটি নাটকীয় চরিত্র ব্যাখ্যা করেন।

## ইতিহাস
থাম্ব|অভিনেতা ''জিম ব্রচু'' এবং ''স্টিভ সাল্চ্লীন'' অভিনয় করছেন '''বিগ ভয়েস: ঈশ্বর বা মৎসাপুরুষ''' এ
## অভিনয়ের ধরন
মঞ্চ, সিনেমা, টেলিভিশন বা রেডিওতে অভিনয়ের জন্য অভিনেতাকে নির্দিষ্ট দক্ষতা অর্জন করতে হয়। এক মাধ্যমে অভিনয়ের কৌশল অন্য মাধ্যমে না-ও কাজে লাগতে পারে।

### অভিনয় পদ্ধতি

অভিনয়ের একাধিক মান, ধরন, স্থান, কাল, সময় অনুসারে অভিনয় পদ্ধতি আলাদা হয়ে থাকে।

### বিপরীত লিঙ্গের হিসাবে
থাম্ব|দ্য সওন থিয়েটারের থ্রাস্ট মঞ্চে চলমান পরিবেশনার ১৫৫৬ সালের একটি স্কেচ।

## তথ্যসূত্র

## বহিঃসংযোগ

* Actors' Equity Association (AEA): a union representing U. S. theatre actors and stage managers.
* American Federation of Television and Radio Artists (AFTRA): a union representing U. S. television and radio actors and broadcasters (on-air journalists, etc.).
* British Actors' Equity: a trade union representing UK artists, including actors, singers, dancers, choreographers, stage managers, theatre directors and designers, variety and circus artists, television and radio presenters, walk-on and supporting artists, stunt performers and directors and theatre fight directors.
* Media Entertainment & Arts Alliance : an Australian/New Zealand trade union representing everyone in the media, entertainment, sports, and arts industries.
* Screen Actors Guild (SAG): a union representing U. S. film and TV actors.

বিষয়শ্রেণী:অভিনয়
বিষয়শ্রেণী:প্রমোদ পেশা
বিষয়শ্রেণী:চলচ্চিত্র নির্মাণের পেশা
বিষয়শ্রেণী:টেলিভিশন পরিভাষা
বিষয়শ্রেণী:নাটুকে পেশা
বিষয়শ্রেণী:বিনোদন পেশা
বিষয়শ্রেণী:চলচ্চিত্রনির্মাণ পেশা
বিষয়শ্রেণী:অভিনয়শিল্পী
মিনার্ভা থিয়েটার

**মিনার্ভা থিয়েটার** কোলকাতার একটি জনপ্রিয় নাট্যশালা যেটি ১৮৯৩ সালে নির্মিত হয়েছিল । এটি বেডন স্ট্রিটে গ্রেট ন্যাশনাল থিয়েটারের সামনে দাঁড়িয়ে থাকা দুর্গের মতন একটি ভবন। এই মঞ্চে প্রথম অনুষ্ঠিত হয়েছিল "ম্যাকবেথ" নাটকটি। এটি প্রথমে নরেন্দ্র ভূষণ মুখোপাধ্যায়ের মালিকাধীনে ছিল। কালক্রমে, এর মালিকানা স্থানান্তর হয় বিভিন্ন মালিকের হাতে। শ্রী গিরিশ চন্দ্র ঘোষ তার জীবনের শেষ দর্শনীয় কর্মক্ষমতার উপস্থাপনা করেছেন এই মঞ্চেই। ১৯২২ সালে এই থিয়েটারকে অগ্নিদগ্ধ করা হয়েছিল। ১৯২৫ সালে এই থিয়েটারকে পুনর্নির্মাণ করা হয়। এটি তার পুরনো অবস্থায় ফিরে আসে এবং নতুন করে আবার এই মঞ্চে নাটকের অভিনয় শুরু হয়। এই মিনার্ভা থিয়েটার এবং এর বরাবর স্টার এবং ক্লাসিক থিয়েটারেই প্রথম চলচ্চিত্র দেখানো হয়েছিল যেটা হীরালাল সেনএর তৈরি ছিল।

## এছাড়াও দেখুন
*স্টার থিয়েটার

## বহিঃসংযোগ
*Cathcal, Kaleidoscope
*Bengali theatre and stage
*Calcutta Theatres

## তথ্যসূত্র

বিষয়শ্রেণী:কলকাতার নাট্যমঞ্চ
বিষয়শ্রেণী:১৮৯৩-এ প্রতিষ্ঠিত
বিষয়শ্রেণী:বাংলার চলচ্চিত্র
বিষয়শ্রেণী:বাঙালি নাট্যশালা
বিষয়শ্রেণী:ভারতীয় চলচ্চিত্র স্টুডিও
বিষয়শ্রেণী:কলকাতার প্রেক্ষাগৃহ
কলকাতা আন্তর্জাতিক চলচ্চিত্র উৎসব

**কলকাতা আন্তর্জাতিক চলচ্চিত্র উৎসব** হল ভারতের কলকাতায় অনুষ্ঠিত একটি বার্ষিক চলচ্চিত্র উৎসব। ১৯৯৫ সালে প্রতিষ্ঠিত, এটি ভারতের তৃতীয় প্রাচীনতম আন্তর্জাতিক চলচ্চিত্র উৎসব। উৎসবটি পশ্চিমবঙ্গ সরকারের অধীনে পশ্চিমবঙ্গ চলচ্চিত্র কেন্দ্র দ্বারা আয়োজিত হয় ।

ফিচার ফিল্মের জন্য সময়কাল ৬০ মিনিটের কম হবে না। স্বল্পদৈর্ঘ্য চলচ্চিত্রের দৈর্ঘ্য ৩০ মিনিটের বেশি হওয়া উচিত নয় এবং তথ্যচিত্রের জন্য ৬০ মিনিটের বেশি নয়। প্রোডাকশন দুই বছরের বেশি পুরানো নাও হতে পারে এবং অবশ্যই ভারতীয় প্রিমিয়ার হতে হবে।

## পুরস্কার অনুষ্ঠান
১৯৯৫ সাল থেকে সমস্ত কলকাতা আন্তর্জাতিক চলচ্চিত্র পুরস্কার অনুষ্ঠানের একটি তালিকা নিচে দেওয়া হল।

## আরো দেখুন

* ২৩তম কলকাতা আন্তর্জাতিক চলচ্চিত্র উৎসব
* ২৫তম কলকাতা আন্তর্জাতিক চলচ্চিত্র উৎসব
* ২৮তম কলকাতা আন্তর্জাতিক চলচ্চিত্র উৎসব

## তথ্যসূত্র

## বহিঃসংযোগ

* 


বিষয়শ্রেণী:ভারতে চলচ্চিত্র উৎসব
বিষয়শ্রেণী:১৯৯৫-এ পশ্চিমবঙ্গে প্রতিষ্ঠিত
বিষয়শ্রেণী:কলকাতার সংস্কৃতি
বিষয়শ্রেণী:১৯৯৫-এ প্রবর্তিত চলচ্চিত্র উৎসব
বিষয়শ্রেণী:আন্তর্জাতিক চলচ্চিত্র উৎসব
আম্পায়ার ও রেফারিদের আন্তর্জাতিক তালিকা

**আম্পায়ার ও রেফারিদের আন্তর্জাতিক তালিকা** আন্তর্জাতিক ক্রিকেট কাউন্সিল কর্তৃপক্ষ কর্তৃক নিয়ন্ত্রিত ও পরিচালিত হয়ে থাকে। ১৯৯২/৯৩ মৌসুমে পরীক্ষামূলকভাবে পরিচালনার পর ১৯৯৪ সালে এ তালিকাটি তৈরী করা হয়। এ ব্যবস্থায় প্রতিটি টেস্ট খেলায় একজন নিরপেক্ষ আম্পায়ারকে খেলা পরিচালনার জন্য দায়িত্বভার প্রদান করা হয়। আনুষ্ঠানিকভাবে বিশ্বব্যাপী টেস্ট ক্রিকেটখেলুড়ে দেশগুলোর ক্রিকেট বোর্ড থেকে আনুষ্ঠানিকভাবে খেলা পরিচালনাকারী কর্মকর্তাদেরকে এতে অন্তর্ভুক্ত করার কথা বলা হয়েছে। কিন্তু ২০০২ সালে আইসিসি’র সেরা আম্পায়ার তালিকা প্রণয়ন করায় টেস্টে এর ভূমিকাকে অনেকাংশেই খর্ব করা হয়েছে।

আন্তর্জাতিক তালিকায় মনোনীত আম্পায়ারগণ নিজ দেশে অনুষ্ঠিত একদিনের আন্তর্জাতিক খেলা পরিচালনা করেন। কখনোবা আইসিসি’র সেরা আম্পায়ারদেরকে টেস্ট খেলা পরিচালনায় সহযোগিতার জন্যও তাদেরকে সম্পৃক্ত করা হয়। ব্যস্ত ক্রিকেট বর্ষপঞ্জীতে বিদেশে অনুষ্ঠিত একদিনের আন্তর্জাতিকেও তাদেরকে খেলা পরিচালনার জন্য আমন্ত্রণ জানানো হয়। আইসিসি’র পূর্ণ সদস্যভূক্ত দেশগুলো দুইজনকে মাঠে এবং একজনকে থার্ড আম্পায়ার হিসেবে এ তালিকায় কর্মকর্তা হিসেবে মনোনীত করতে পারেন।

## বর্তমান তালিকা
৫ নভেম্বর, ২০১১ তারিখ পর্যন্ত আইসিসি’র আন্তর্জাতিক তালিকায় নিম্নবর্ণিত ব্যক্তিবর্গকে অন্তর্ভুক্ত করা হয়েছে:

মাঠের আম্পায়ার হিসেবে মনোনীত:

তৃতীয় আম্পায়ার হিসেবে মনোনীত:

পরিসংখ্যানে মাঠের আম্পায়ার হিসেবে অংশগ্রহণকে তুলে ধরা হয়েছে। পরিসংখ্যান ৫ নভেম্বর, ২০১১ তারিখ পর্যন্ত সঠিক।

## মূল তালিকা
১৯৯৪ সালে আন্তর্জাতিক তালিকায় প্রকৃত সদস্যদের তালিকায় সদস্যদের তালিকা নিম্নরূপ:
* অস্ট্রেলিয়া: ড্যারেল হেয়ার, স্টিভ র‌্যান্ডেল
* ইংল্যান্ড: ডিকি বার্ড, কেন পালমার, নাইজেল প্লিউজ, ডেভিড শেফার্ড
* ভারত: ভিকে রামস্বামী, শ্রীনিবাসরাঘবন ভেঙ্কটরাঘবন
* নিউজিল্যান্ড: ব্রায়ান অলড্রিজ, স্টিভ ডান
* পাকিস্তান: খিজির হায়াত, মাহবুব শাহ
* দক্ষিণ আফ্রিকা: ব্যারি ল্যাম্বসন, কার্ল লাইবেনবার্গ
* শ্রীলঙ্কা: বি. সি. কুরে, কে. টি. ফ্রান্সিস
* ওয়েস্ট ইন্ডিজ: লয়েড বার্কার, স্টিভ বাকনর
* জিম্বাবুয়ে: কান্তিলাল কাঞ্জি, ইয়ান রবিনসন

## তথ্যসূত্র

## আরও দেখুন
* ডিকি বার্ড
* আম্পায়ার
* ২০১৪ আইসিসি বিশ্ব টুয়েন্টি২০
* আইসিসি’র সেরা আম্পায়ার তালিকা

বিষয়শ্রেণী:ক্রিকেট আম্পায়ার
বিষয়শ্রেণী:আন্তর্জাতিক ক্রিকেট কাউন্সিল
বিষয়শ্রেণী:ক্রিকেট আম্পায়ারিং
লাল বাহাদুর শাস্ত্রী

**লাল বাহাদুর শাস্ত্রী**(উচ্চারিত ; , ২ অক্টোবর ১৯০৪ &nbsp;– ১১  জানুয়ারি ১৯৬৬) ছিলেন ভারতের দ্বিতীয় প্রধানমন্ত্রী এবং ভারতীয় জাতীয় কংগ্রেসের একজন দলনেতা।

১৯২০ সালে তিনি ভারতের স্বাধীনতা আন্দোলনে যোগদান করেন। গভীরভাবে প্রভাবিত হয়ে তিনি প্রথমে মোহনদাস করমচাঁদ গান্ধী ও পরে জওহরলাল নেহ্‌রুর একজন বিশ্বস্ত অনুগামী হয়ে ওঠেন। স্বাধীনতার পরবর্তীকালে তিনি রাজনৈতিক দলে যোগ দিয়ে হয়ে ওঠেন জওহরলাল নেহ্‌রুর অন্যতম প্রধান সঙ্গী, প্রথমে রেলমন্ত্রী(১৯৫১-১৯৫৬) হিসেবে ও পরে স্বরাষ্ট্রমন্ত্রী হিসেবে। শাস্ত্রীকে নেহেরুর উত্তরসূরী হিসেবে বাছাই করা হয় যখন নেহেরু পুত্রী ইন্দিরা গান্ধী প্রধানমন্ত্রী হতে নাকচ করে দেন।

শাস্ত্রী প্রধানমন্ত্রী হিসেবে নেহেরুর অপক্ষপাত ও সমাজতন্ত্রের নীতিকেই মেনে চলেছিলেন। ১৯৬৫ সালের ইন্দো-পাক যুদ্ধে  নায়ক ছিলেন ইনিই। তাঁর বিখ্যাত স্লোগান "জয় জওয়ান, জয় কিষান" এই যুদ্ধের সময় খুবই জনপ্রিয় ছিল। এমনকি এখনও এই স্লোগান মানুষ মনে রেখেছে।  ১৯৬৬ সালের ১০  জানুয়ারি তাশখন্দে ভারত-পাকিস্তানের মধ্যে  যুদ্ধ বিরতি চুক্তি সম্পাদিত হয়।  এবং পরের দিন ওখানে শাস্ত্রীকে মৃত অবস্থায় পাওয়া যায়। সে সময় মৃত্যুর কারণ হিসেবে ভারত শাস্ত্রী হৃদরোগে মারা গেছেন বলে প্রচার করলেও তাঁর পরিবার তা অস্বীকার করে তদন্তের দাবি তোলে। ভারত মনে করে শাস্ত্রীর মৃত্যু তদন্ত যুদ্ধ বিরতি চুক্তিতে প্রভাব ফেলতে পারে। তাই হৃদরোগেই তাঁর মৃত্যুর কারণ হিসেবে ধরে নেয়া হয়েছে। 

## প্রাথমিক জীবন ও কর্মজীবন (১৯০৪ থেকে ১৯০৭)
[থাম্ব|ডান|শাহরিটির সাথে [উসমান আলি খান, সপ্তম আসাফ জাহ|262x262পিক্সেল]]

শাস্ত্রী মুঘলসরাই, চন্দাউলিতে এক কায়স্থ পরিবারে জন্মগ্রহণ করেন। তাঁর বাবা সারদা প্রসাদ শ্রীবাস্তব ছিলেন একজন স্কুল শিক্ষক এবং পরে তিনি এলাহাবাদের রাজস্ব অফিসের একজন কেরানি ছিলেন। তার বাবা মারা যান যখন তার বয়স ছিল মাত্র ১ বছর। তার মা রামদুলারী দেবী তাকে তার বাবা ও বোনেদের কাছে নিয়ে যান এবং সেখানে তারা বসবাস করা শুরু করেন।

শাস্ত্রী মুঘলসরাই এবং বারাণসীতে ইস্ট সেন্ট্রাল রেলওয়ের আন্তঃ কলেজে পড়াশুনো করেছেন। তিনি কাশী বিদ্যাপীঠ থেকে প্রথম শ্রেণির স্নাতক পাশ করেন ১৯২৬ সালে। তিনি শাস্ত্রী(পণ্ডিত) উপাধিতে ভূষিত হন। এই শিরোনাম তাঁকে কাশী বিদ্যাপীঠ দ্বারা দেওয়া হয় কিন্তু তা তাঁর নামের সাথেই আজীবন থেকে যায়। শাস্ত্রী অন্যতম ভারতীয় জাতীয়তাবাদ নেতা গান্ধীজী এবং বাল গঙ্গাধর তিলকের থেকে অনুপ্রাণিত হয়েছিলেন। 

## তথ্যসূত্র

বিষয়শ্রেণী:১৯০৪-এ জন্ম
বিষয়শ্রেণী:১৯৬৬-এ মৃত্যু
বিষয়শ্রেণী:ভারতের প্রধানমন্ত্রী
বিষয়শ্রেণী:ভারতীয় জাতীয় কংগ্রেসের রাজনীতিবিদ
বিষয়শ্রেণী:২০শ শতাব্দীর ভারতের প্রধানমন্ত্রী
বিষয়শ্রেণী:দ্বিতীয় লোকসভার সদস্য
বিষয়শ্রেণী:তৃতীয় লোকসভার সদস্য
বিষয়শ্রেণী:ভারতের বাণিজ্য ও শিল্পমন্ত্রী
বিষয়শ্রেণী:ভারতীয় হিন্দু
বিষয়শ্রেণী:উত্তরপ্রদেশের লোকসভা সদস্য
বিষয়শ্রেণী:ভারতের বিদেশমন্ত্রী
বিষয়শ্রেণী:উত্তরপ্রদেশের ব্যক্তি
বিষয়শ্রেণী:বারাণসীর রাজনীতিবিদ
বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:ভারতের রেলমন্ত্রী
বিষয়শ্রেণী:উত্তরপ্রদেশের রাজ্যসভা সদস্য
বিষয়শ্রেণী:ভারতরত্ন প্রাপক
বিষয়শ্রেণী:অমীমাংসিত মৃত্যু
বিষয়শ্রেণী:উত্তরপ্রদেশের ভারতীয় স্বাধীনতা কর্মী
বিষয়শ্রেণী:রাজ্যসভার নেতা
নাস্তিকদের তালিকা

নাস্তিক্যবাদ মূলত ব্যাপক অর্থে বলতে বুঝায় উপাস্যের অস্তিত্বের প্রতি বিশ্বাস প্রত্যাখ্যান করা। নেতিবাচক অর্থে নাস্তিক্যবাদ হলো যে কোন উপাস্যের অস্তিত্বে অবিশ্বাস করা। সর্বাধিকভাবে কেবল উপাস্যদের অস্তিত্বের প্রতি বিশ্বাসের অভাবের কারণে নাস্তিক্যবাদ গড়ে উঠে। এটি উইকিপিডিয়ার একটি তালিকা যেখানে জীবিত এবং মৃত ব্যক্তিসংক্রান্ত, নাস্তিক্যবাদী যাদের উল্লেখযোগ্য কার্যক্রম বা সামাজিক অবস্থার সঙ্গে প্রাসঙ্গিক এবং যারা ​​প্রকাশ্যে নাস্তিক হিসেবে নিজেদের প্রকাশ করেছেন।
## দেশ বা অঞ্চল অনুযায়ী তালিকা
### বাংলাদেশ

## পেশা অনুযায়ী তালিকা
* নাস্তিক সক্রিয়কর্মী ও শিক্ষাবিদদের তালিকা
* নাস্তিক লেখকদের তালিকা
* নাস্তিক দার্শনিকদের তালিকা
* চলচ্চিত্র, বেতার, টেলিভিশন এবং থিয়েটারে নাস্তিকদের তালিকা
* সঙ্গীতে নাস্তিকদের তালিকা
* রাজনীতি ও আইনে নাস্তিকদের তালিকা
* নাস্তিক বিজ্ঞানী ও প্রযুক্তিবিদদের তালিকা
* নাস্তিকদের তালিকা (বিবিধ) - সংক্ষিপ্ত দল: ব্যবসায়, কৌতুক অভিনেতা, ঐতিহাসিকগণ, সামরিক, সামাজিক বিজ্ঞান, ক্রীড়া, চাক্ষুষ শিল্পকলা

## আরও দেখুন

* অজ্ঞেয়বাদীদের তালিকা
* কল্পিত নাস্তিক এবং অজ্ঞেয়বাদীদের তালিকা
* সাবেক নাস্তিক এবং অজ্ঞেয়বাদীদের তালিকা
* মানবতাবাদীদের তালিকা
* ইহুদি নাস্তিক এবং অজ্ঞেয়বাদীদের তালিকা
* সর্বেশ্বরবাদীদের তালিকা
* ধর্মনিরপেক্ষ প্রতিষ্ঠানের তালিকা
## তথ্যসূত্র


নাস্তিক
ওয়েস্ট ইন্ডিজ

**ওয়েস্ট ইন্ডিজ** বা **ওয়েস্ট ইন্ডিয়া** ক্যারিবীয় অববাহিকা এবং উত্তর আটলান্টিক মহাসাগরীয় একটি অঞ্চলবিশেষ। দ্বীপ এলাকা অ্যান্টিলিজ এবং লুকেয়ান দ্বীপপুঞ্জও এ অঞ্চলের অন্তর্ভুক্ত। ক্রিস্টোফার কলম্বাস কর্তৃক এ অঞ্চল আবিষ্কৃত হবার পর ইউরোপীয়রা ওয়েস্ট ইন্ডিজকে দক্ষিণ এশিয়া ও দক্ষিণ-পূর্ব এশিয়ার বৃহত্তম দেশ ভারত থেকে এ অঞ্চলকে পৃথকীকরণে প্রয়াস পান। সপ্তদশ শতক থেকে ঊনবিংশ শতক পর্যন্ত ইউরোপীয় ঔপনিবেশিক অঞ্চল ওয়েস্ট ইন্ডিজ ছিল ব্রিটিশ ওয়েস্ট ইন্ডিজ, ড্যানিশ ওয়েস্ট ইন্ডিজ, নেদারল্যান্ডস অ্যান্টিলেজ (ডাচ ওয়েস্ট ইন্ডিজ), ফরাসী ওয়েস্ট ইন্ডিজ এবং স্প্যানিশ ওয়েস্ট ইন্ডিজ। বৃহৎ অর্থে, সাবেক ড্যানিশ ও স্প্যানিশ দ্বীপপুঞ্জের কিছু দ্বীপ সম্মিলিতভাবে আমেরিকান ওয়েস্ট ইন্ডিজ নামে পরিচিত যা সাম্প্রতিককালে পরিচিতি পাচ্ছে।

## ইতিহাস
১৯১৬ সালে ড্যানিশ ওয়েস্ট ইন্ডিজ চুক্তি মোতাবেক ডেনমার্ক তাদের নিয়ন্ত্রণাধীন ড্যানিশ ওয়েস্ট ইন্ডিজ ২৫ মিলিয়ন মার্কিন ডলারের সমমানের স্বর্ণের বিনিময়ে মার্কিন যুক্তরাষ্ট্রের কাছে বিক্রয় করে দেয়। এরফলে ড্যানিশ ওয়েস্ট ইন্ডিজ মার্কিন যুক্তরাষ্ট্রের নিজস্ব এলাকায় পরিণত হয় যা ইউনাইটেড স্টেটস ভার্জিন আইল্যান্ড নামে পরিচিত হয়ে আসছে।

১৯৫৮ থেকে ১৯৬২ সালের মধবর্তী সময়কালে যুক্তরাজ্য ব্রিটিশ ভার্জিন আইল্যান্ড, বাহামা, ব্রিটিশ হন্ডুরাস ও ব্রিটিশ গায়ানা বাদে ওয়েস্ট ইন্ডিজ এলাকার দ্বীপ অঞ্চলসমূহকে ওয়েস্ট ইন্ডিজ ফেডারেশনভূক্ত করে। তাদের আশা ছিল ফেডারশনের মাধ্যমে একক, স্বাধীন দেশ হিসেবে পরিচিতি পাবে। কিন্তু, ফেডারেশনের সীমিত সামর্থ্য, বহুবিধ সমস্যা এবং সমর্থন না থাকায় এ প্রচেষ্টা ব্যাহত হয়।

## উপ-অঞ্চল এবং দ্বীপপুঞ্জ দ্বারা দেশ এবং অঞ্চল

### ক্যারিবিয়ান (মূল এলাকা)

#### গ্রেটার এন্টিলিস

* জ্যামাইকা

#### লিওয়ার্ড দ্বীপপুঞ্জ

* অ্যান্টিগুয়া ও বার্বুডা

* সেন্ট কিটস ও নেভিস

#### উইন্ডওয়ার্ড দ্বীপপুঞ্জ

* গ্রেনাডা

* সেন্ট লুসিয়া

* সেন্ট ভিনসেন্ট ও গ্রেনাডাইন দ্বীপপুঞ্জ

#### লেসার অ্যান্টিলেসের বিচ্ছিন্ন দ্বীপ

* বার্বাডোজ †
* ত্রিনিদাদ ও টোবাগো †

### দক্ষিণ আমেরিকা

* গায়ানা

## অন্যান্য
সপ্তদশ ও অষ্টাদশ শতকে নিবন্ধিত বিভিন্ন কোম্পানী *ওয়েস্ট ইন্ডিজ/ওয়েস্ট ইন্ডিয়াকে* একই নামে ব্যবহার করতে থাকে। তন্মধ্যে, ড্যানিশ ওয়েস্ট ইন্ডিয়া কোম্পানী, ডাচ ওয়েস্ট ইন্ডিয়া কোম্পানী, ফ্রেঞ্চ ওয়েস্ট ইন্ডিয়া কোম্পানী এবং সুইডিশ ওয়েস্ট ইন্ডিয়া কোম্পানী অন্যতম।

## যোগাযোগ

## খেলাধুলা
ক্রিকেট এই অঞ্চলের জনপ্রিয় খেলা। বিশ্ব ক্রিকেটে এর ঐতিহ্য গৌরবান্বিত।

## আরও দেখুন
* ত্রিনিদাদ ও টোবাগো
* ওয়েস্ট ইন্ডিজ ফেডারেশন
* ব্রিটিশ ইস্ট ইন্ডিয়া কোম্পানি
* ওয়েস্ট ইন্ডিজ ক্রিকেট দল
* ওয়েস্ট ইন্ডিজ ক্রিকেট বোর্ড
* ক্যারিবিয়ার দ্বীপসমূহের তালিকা

## তথ্যসূত্র

বিষয়শ্রেণী:আটলান্টিক মহাসাগরীয় দ্বীপপুঞ্জ
বিষয়শ্রেণী:ক্যারিবীয় সাগরের দ্বীপপুঞ্জ
বিষয়শ্রেণী:ক্যারিবীয় দ্বীপ
বিষয়শ্রেণী:গ্রেটার অ্যান্টিলেজ
বিষয়শ্রেণী:উত্তর আটলান্টিক মহাসাগরীয় দ্বীপপুঞ্জ
বিষয়শ্রেণী:লেজার অ্যান্টিলেজ
বিষয়শ্রেণী:পশ্চিম ভারতীয় দ্বীপপুঞ্জ
বিষয়শ্রেণী:ঐতিহাসিক অঞ্চল
আহমেদ বেন বেল্লা

**আহমেদ বেন বেল্লা** () (২৫ ডিসেম্বর, ১৯১৬-১১ এপ্রিল ২০১২) ছিলেন একজন আলজেরীয় সমাজতান্ত্রিক যোদ্ধা ও বিপ্লবী। তিনি ২৭ সেপ্টেম্বর,১৯৬২ থেকে ১৫ সেপ্টেম্বর ১৯৬৩ পর্যন্ত আলজেরিয়ার সরাকার প্রধান এবং ১৯৬৩ থেকে ১৯৬৫ সালে আলজেরিয়ার প্রথম রাষ্ট্রপতি ছিলেন।

## যৌবন
বেন বেল্লা পশ্চিম আলজেরিয়ার মাঘনিয়াতে মরক্কো বংশোদ্ভূত পিতামাতার ঘরে জন্মেছিলেন। তখন ছিলো ফরাসি উপনিবেশের সময় এবং তার জন্মতারিখ ছিলো ২৫ ডিসেম্বর, ১৯১৬। তিনি তলেমসেনে স্কুলে যান এবং তার ইউরোপীয় শিক্ষকের দ্বারা আরবদের প্রতি বৈষম্য দেখেন এবং এতে বিরক্ত হন। তিনি *brevet* পরীক্ষায় ব্যর্থ হন এবং স্কুল থেকে ঝরে পড়েন।

## মৃত্যু
বেন বেল্লা আলজিয়ার্স-এ তার পারিবারিক বাড়ীতে ১১ এপ্রিল ২০১২তে মারা যান। যদিও তার মৃত্যুর কারণ অজানা ছিল সে ঐন নাদজায় দুইবার শ্বাসযন্ত্রের অসুস্থতার জন্য চিকিৎসা নিয়েছিলেন। তার শব ১২ এপ্রিল রাজ্যের রাখা হয়, ১৩ এপ্রিল এল আলিয়া সমাধিক্ষেত্রে তার অন্ত্যেষ্টিক্রিয়া হয়। আলজেরিয়া তার মৃত্যুতে জাতীয় শোক আট দিন ঘোষণা করে।

## তথ্যসূত্র

## আরো পড়ুন
* Aussaresses, General Paul, *The Battle of the Casbah: Terrorism and Counter-Terrorism in Algeria, 1955–1957*. New York: Enigma Books, 2010. 978-1-929631-30-8.

## বহিঃসংযোগ
* Ben Bella's biography from rulers.org
* Profile of the ruler 
* French Biography
* BBC on 20 June 1965 – on the coup against Ben Bella.
* New York Times obituary dated 11 April 2012
* The Liberation of the People in the South is still Unachieved by Ahmed Ben bella, Voltaire Network, 9 May 2006
* Che Guevara, Cuba, And The Algerian Revolution by Ahmed ben Bella, *The Militant*, Vol. 62/no 4, 2 February 1998

বিষয়শ্রেণী:১৯১৮-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:আলজেরীয় বিদ্রোহী
বিষয়শ্রেণী:আলজেরীয় বিপ্লবী
বিষয়শ্রেণী:আলজেরিয়ার রাষ্ট্রপতি
বিষয়শ্রেণী:আলজেরীয় মুসলিম
বিষয়শ্রেণী:আলজেরীয় পলাতক
বিষয়শ্রেণী:আরব জাতীয়তাবাদি রাষ্ট্রপ্রধান
বিষয়শ্রেণী:স্নায়ুযুদ্ধের নেতা
বিষয়শ্রেণী:সোভিয়েত ইউনিয়নের বিদেশী বীর
বিষয়শ্রেণী:বান্দুং সম্মেলন অংশগ্রহণকারী
বিষয়শ্রেণী:স্বাধীনতা কর্মী
বিষয়শ্রেণী:ওলাঁপিক দ্য মার্সেইয়ের খেলোয়াড়
বিষয়শ্রেণী:১৯১৬-এ জন্ম
বিষয়শ্রেণী:দ্বিতীয় বিশ্বযুদ্ধের ফরাসি সামরিক কর্মকর্তা
বিষয়শ্রেণী:অভ্যুত্থানে ক্ষমতাচ্যুত নেতা
বিষয়শ্রেণী:আলজেরীয় রাজনীতিবিদ
বিষয়শ্রেণী:পাকিস্তানের নাগরিকীকৃত নাগরিক
বিষয়শ্রেণী:আলজেরীয় পুরুষ ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
ওয়েস্ট ইন্ডিয়ান

**ওয়েস্ট ইন্ডিয়ান** বলতে ক্যারিবীয় সাগর তীরবর্তী অ্যান্টিলেজ দ্বীপপুঞ্জ ও লুকেয়ান দ্বীপপুঞ্জসহ ওয়েস্ট ইন্ডিজ এলাকার সমগ্র অঞ্চলে বসবাসকারী বা স্থানীয় অধিবাসীদেরকে বুঝায়। কয়েকশত বছর পূর্ব থেকে ওয়েস্ট ইন্ডিজে বসবাসকারী স্থানীয় অধিবাসীদের চিহ্নিত করতে এ পরিভাষা ব্যবহৃত হতো। কিন্তু ১৬৬১ সালে ইউরোপীয়রা ইউরোপীয় উপনিবেশে অবস্থানকারীদের ক্ষেত্রেও এ শব্দের ব্যবহার করতে শুরু করে। কিছুসংখ্যক ওয়েস্ট ইন্ডিয়ান ব্যক্তি মনে করেন যে, ব্রিটিশ ওয়েস্ট ইন্ডিজের নাগরিক কিংবা স্থানীয় অধিবাসীদের জন্যই এ পরিভাষাটি প্রযোজ্য।

## তথ্যসূত্র

## আরও দেখুন
* ওয়েস্ট ইন্ডিজ
* ত্রিনিদাদ ও টোবাগো
* ওয়েস্ট ইন্ডিজ ফেডারেশন
* ব্রিটিশ ইস্ট ইন্ডিয়া কোম্পানি
* ওয়েস্ট ইন্ডিজ ক্রিকেট দল
* ওয়েস্ট ইন্ডিজ ক্রিকেট বোর্ড
* ক্যারিবিয়ার দ্বীপসমূহের তালিকা

## আরও পড়ুন
* 
* 
* 

বিষয়শ্রেণী:ক্যারিবীয় ব্যক্তি
শ্রেণিবিন্যাসবিদ্যা (দ্ব্যর্থতা নিরসন)

**শ্রেণিবিন্যাসবিদ্যা** বলতে নিচের বিষয়গুলো নির্দেশ করতে পারে:
*শ্রেণিবিন্যাস-সাধারণভাবে শ্রেণীকরণ করার বিজ্ঞান।
* শ্রেণিবিন্যাসবিদ্যা (জীববিজ্ঞান) - বিজ্ঞানের সেই শাখা যেখানে জীবজগতের বিভিন্ন সদস্যদের যথাক্রমে সনাক্তকরণ ও নামকরণ করে বিভিন্ন দল-উপদলে বা স্তরে পর্যায়ক্রমে সাজিয়ে শ্রেণিবিন্যাস করা হয়।
* জীববৈজ্ঞানিক শ্রেণিবিন্যাস - এক ধরনের বৈজ্ঞানিক শ্রেণিবিন্যাস পদ্ধতি যার মাধ্যমে মহাবিশ্বের সকল জীবকে বিভিন্ন গোষ্ঠী বা শ্রেণীতে সাজানো হয়।
* বিদ্যমান শ্রেণিবিন্যাস হচ্ছে জীবজগতের প্রজাতিসমূহ, গণসমূহ এবং পরিবারসমূহ, যারা এখনও অস্তিত্বশীল,
ইবনে হাজার আসক্বালানী

**আহমদ বিন আলী বিন মুহাম্মদ**, **ইবনে হাজার আসক্বালানী** ()(১৮ ফেব্রুয়ারি ১৩৭২ – ২ ফেব্রুয়ারি ১৪৪৯ [৮৫২ হিজরি]) নামে পরিচিত ও প্রসিদ্ধ, একজন বিখ্যাত হাদীস বিশারদ, শাফেয়ী মাযহাবের ফকীহ এবং মুসলিম ব্যক্তিত্ব। তার রচিত *ফতহুল বারী* বুখারী শরীফের প্রসিদ্ধতম ব্যাখ্যাগ্রন্থগুলোর অন্যতম।

## নাম ও বংশ
তার আসল নাম হলো শাহাবুদ্দিন আবুল ফাদ্বল আহমদ বিন আলী বিন মুহাম্মদ বীন মুহাম্মাদ বীন আলী বীন মাহমুদ বীন আহমাদ বীন আহমাদ আল কিনানী আল আসক্বালানী আল মিসরী আশ শাফিয়ী। আবুল ফজল হলো তার উপনাম। শিহাবুদ্দীন হলো তার উপাধি। এছাড়া তিনি *হাফেজ* উপাধিতেও ভূষিত হয়েছেন। তার পরিবার মূলত তিউনিসিয়ার অন্তর্গত কাবেস এলাকার অধিবাসী ছিল। পরবর্তীতে তারা ফিলিস্তিনের অন্তর্গত আসক্বালান নামক এলাকায় বসতি গড়ে। তার পরিবার আসক্বালানের অধিবাসী ছিল বলে তাকে আসক্বালানী (আসক্বালান সংশ্লিষ্ট)বলা হয়, যদিও তার জন্ম মিশরে।

## জন্ম ও শৈশব
তিনি ১৩৭২ খ্রিষ্টাব্দে মিশরের কায়রোতে জন্মগ্রহণ করেন। তার বাবা নুরুদ্দিন আলী ছিলেন একজন কবি এবং শাফেয়ী মাযহাবের ফকীহ। শৈশবেই পিতা-মাতা উভয়কেই হারান। তার এক মামা তার কুরআন শিক্ষার ব্যবস্থা করেন। তিনি প্রখর মেধার অধিকারী ছিলেন। শৈশবেই তিনি পুরো কুরআন শরীফ এবং আরো বেশকিছু গ্রন্থ মুখস্থ করে ফেলেন।

## ব্যক্তিগত জীবন
১৩৯৭ খ্রীষ্টাব্দে ২৫ বছর বয়সে তিনি বিখ্যাত হাদীস বিশারদ উনস খাতুনের সাথে বিবাহ বন্ধনে আবদ্ধ হন৷ উনস খাতুন হাফিয আল ইরাকি (রহঃ) এঁর থেকে ইজাযাত পেয়েছিলেন এবং ইমাম আস সাখাভী (রহঃ) সহ অন্যান্য ইমামদের সামনে হাদীসের দারস দিতেন।

## রচনাবলী
তার রচিত গ্রন্থাবলীর সংখ্যা দেড় শতাধিক। নিচে তার রচিত গ্রন্থাবলীর একটি তালিকা দেয়া হলো:
* ফাতহুল বারি
* তাগলীক আল-তা'লীক
* তাবাকাতুল মুদাল্লিসিন
* নুখবাতুল ফিকার ফী মুসতালাহি আহলিল-আসার
* নুযহাতুন নাযার ফী শারহি নুখবাতুল ফিকার
* তাহযিবুত তাহযিব
* আল-তালখীস আল-হাবীর
*
* তা'জীল আল-মানফাআ'ত
* আল-উ'জাব ফী বায়ানি আল-আসবাব
*
* তাবসীর আল-মুতানাব্বিহ বিতাহরীরি আল-মুশতাবিহ
* আল-আমালী আল-মুতলাক্বাহ
* আল-ইমতা' বি আল-আরবাঈ'না আল-মুতাবায়িনাতি আল-সামা'
* আল-আমালী আল-হালবিয়্যাহ্‌
* নুযহাত আল-আলবাব ফী আল-আলক্বাব
* আল-ঈছার বি মা'রিফাতি রুওয়াতি আল-আছার
* আল-দিরায়াহ্ ফী তাখরীজি আহাদীছি আল-হিদায়াহ্
* লিসানুল মিজান
* আল-ইসাবাহ্ ফী তামায়ীযি আল-সাহাবাহ
* বুলূগ আল-মারাম মিন আদিল্লাতি আল-আহকাম
* তাক্বরীব আল-তাহযীব
* আল-নুকাত আ'লা কিতাবি ইবনে আল-সালাহ্
* নুযহাত আল-সামিঈ'ন ফী রিওয়ায়াতি আল-সাহাবাহ্ আ'ন আল-তাবিঈ'ন
* সিলসিলাতু আল-যাহাব
* আল-ক্বাওল আল-মুসাদ্দাদ ফী আল-যাব্বি আ'ন মুসনাদি আহমাদ
* আল-দুরার আল-কামিনাহ্ ফী আয়া'নি আল-মিআত আল-ছামিনাহ্
* তাসদীদ আল-ক্বাওস মুখতাসারু মুসনাদ আল-ফিরদাউস

## তথ্যসূত্র

## আরও দেখুন
* সহীহ বুখারী
* ইবনে হাজার আল হায়তামি

## বহিঃসংযোগ
* [ معجم المؤلفين ج١٤ ص٣٦٤]
আল্লামা ইবনে হাজার আসকালানীর গ্রন্থসমগ্র সফটওয়্যার

বিষয়শ্রেণী:১৩৭২-এ জন্ম
বিষয়শ্রেণী:১৪৪৮-এ মৃত্যু
বিষয়শ্রেণী:মিশরীয় ফকীহগণ
বিষয়শ্রেণী:মুহাদ্দিস
বিষয়শ্রেণী:১৪শ শতাব্দীর আরব ব্যক্তি
বিষয়শ্রেণী:১৫শ শতাব্দীর আরব ব্যক্তি
বিষয়শ্রেণী:শাফিঈ ব্যক্তি
বিষয়শ্রেণী:১৪৪৯-এ মৃত্যু
বিষয়শ্রেণী:আশআরি ব্যক্তি
বিষয়শ্রেণী:শায়খুল ইসলাম
বিষয়শ্রেণী:সুন্নি মুসলিম পণ্ডিত
বিষয়শ্রেণী:সুন্নি ইমাম
বিষয়শ্রেণী:মিশরীয় ইমাম
বিষয়শ্রেণী:১৫শ শতাব্দীর লেখক
ফণীন্দ্রকৃষ্ণ গুপ্ত

**ফণীন্দ্রকৃষ্ণ গুপ্ত** (জন্ম:১৮৮৩ - মৃত্যু:১৯৫২) একজন ডাক্তার ও ব্যায়ামবীর ছিলেন। তার পুরো নাম হলো কাপ্তেন (মেজর) ফণীন্দ্রকৃষ্ণ গুপ্ত  আই .এম. এস (অবসরপ্রাপ্ত)।  তিনই আমাদের সর্বপ্রথম বৈজ্ঞানিক ক্ষেত্রে ব্যয়ামকে প্রচলন করেন এবং জটিল ব্যাধি আরোগ্য করিবার জন্য নতুন প্রণালী আবিষ্কার করেন।

## প্রথম জীবন
১৮৮৩ সালে কলিকাতা শহরে ফণীন্দ্রকৃষ্ণের জন্ম হয়। তার পিতা হলেন  গোসাইদাস গুপ্ত। বাংলার খ্যাতনামা কবি ঈশ্বরচন্দ্র গুপ্ত তার মাতামহ ছিলেন। হাওড়া জেলার বালিতে তাদের পৈতৃক নিবাস ছিল। কিন্তু এক শত বছর কলিকাতা শহরে বসবাস করিয়াছেন।

ফণীন্দ্রকৃষ্ণের  শিক্ষা  কলিকাতাতেই আরম্ভ হয়।  তিনি প্রথমে নিউ ইন্ডিয়ান স্কুলে ভর্তি  হন।  স্কুলের পড়া শেষ করে মট্রোপলিটান  কলেজে কিছুকাল পড়েন। তারপর সেখান থেকে সেন্ট্টাল কলেজে ভর্তি  হন। কলেজের  সাধারণ  শিক্ষা শেষ করিয়া তিনি কলিকাতা মেডিক্যাল কলেজে ডাক্তারি পড়তে আরম্ভ করিলেন। ১৯০৮ সালে ডাক্তারি পরীক্ষা পাশ করিয়া বাহির হন।

শরীর ভাল রাখার জন্য তিনি অম্বুবাবুর আখড়ায় ভর্তি হন। সাত বছর তিনি অম্বুবাবুর আখড়ায়  সাত বছর  কস্তি লড়েন।  প্রত্যকদিন ভোরে কুস্তি লড়িতেন এবং বিকেলবেলা ডাম্বেল নিয়ে ব্যায়াম করিতেন।।২৫০০ ডন ওজন ১৫০০ বৈঠক দিতেন।  অম্বুবাবুর মৃত্যর পর ফণীন্দ্রকৃষ্ণ নিজের বাড়ির কাছে একটি আখড়া খোলেন। এখানে ব্যাঙালী ও পশ্চিমদেশীয় যুবকদিগকে কুস্তি শেখাতেন।।

## কর্মজীবন
মেডিক্যাল কলেজ থেকে ডাক্তারি পাশ করে তিনি কলিকাতাতেই প্রাইভেট প্রাকটিস করিতেন।  সেই সময়ে তিনি কিছুকাল জাহাজের সার্জেন  হয়ে চীন, জাপান, অস্ট্রেলিয়া, নিউজিল্যান্ড প্রভৃতি দেশে ঘুরিয়া আসেন।  ১৯১৪ সালে যখন ইঊরোপের মহাসময় আরম্ভ হয়, তখন তিনি ইণ্ডিয়ান মেডিক্যাল সারভিসে যান।  সেই সময়ে বধমানের মহারাজাধিরাজ ও ডাঃ সব্রাধিকারীর চেষ্টায় বেঞ্জল এ্যাম্বুলেন্স কোর নামে একটি স্বেছাসেবক-দল  যুদ্ধের জন্য গঠিত হয়।  তিনি তাদের গঠন কাজে ও সামরিক শিক্ষা দিয়ে এদের কাছে একজন নায়ক হয়ে মেসোপটেমিয়া যান।  এই দলের সবাই শিক্ষিত ও ভদ্র পরিবারের সন্তান ছিলেন।

ভারতীয় সেনা দলে কাজ করিবার সময় তিনি ভিন্ন ভিন্ন রেজিমেন্টের নামজাদা পালোয়ানদের কুস্তি শিখাইতেন। অনেক সময় সেনাপতির আদেশে কুস্তির প্রতিযোগিতাতে বিচারক থাকিতেন। ৯ বছর তিনি ভারতীয় মেডিক্যাল সারভিস কাজ করিয়া অবসর নেন।  তিনি ব্যায়াম শিক্ষার মধ্যে দিয়ে চিকিৎসা করিয়া অনেক কঠীন রোগীরও আরোগ্য করিয়াছেন। তিনি এইভাবে বহু রোগীকে রোগ মুক্তি করেছেন।

## শেষ জীবন
১৯২৩-২৪ সালে কলিকাতার প্রদশণীতে যে নিখিল-ভারত কুস্তির প্রতিযোগিতা ( All India Championship Wrestling Tournament ) হয়, তাতে  ফণীন্দ্রকৃষ্ণ ও মুশিদাবাদের নবাব সাহেব মধ্যস্ত ছিলেন। ইনি চব্বিশ বছরের সময় বিবাহ করেন। তিনি অতিরিক্ত আহারের বিরোধী ছিলেন।এনার বাহু ছিল ১৮"(world record that time)৫'৫" ইঞ্চি উচ্চতায়। পুরোবাহু ১৪" ওজন ৩ মন।120&nbsp;kg বুক ৪৯ ইঞ্চি।

তিনি যখন পশ্চিমদেশের কোন অঞ্চলে কর্মরত তখন দুজন বলশালী সামরিক তার তাঁবুতে আসেন কুস্তি লড়তে। তিনি তখন তার মুগুর দুটি তাদের ঘোরাতে বলেন।১৫ সের ওজনের এই মুগুর তারা অতিকষ্টে ঘোরান।এবং তারপর বুঝতে পারে তার শক্তি সম্পর্ক এ। তিনি দুপ্যাকেট তাস একটানে ছিঁড়ে ফেলতে পারতেন। ফণীন্দ্রকৃষ্ণ এক দল যুবক গড়িয়া তুলিয়াছেন। তিনি প্রায় ৭০ বছরের জীবনের শেষ পর্যন্ত শক্তি এবং মনোবল সম্পূর্ণ একটি শক্তিশালী এবং পেশীবহুল শরীর, বজায় রাখতে সক্ষম ছিলেন। তার মৃত্যুতে শরীর- চর্যা ক্ষেত্রে এক অপূরণীয় ক্ষতি হয়েছে। লৌহমানব নীলমণি দাশ। নারায়ন চন্দ দাশ তার ছাত্র ছিলেন।

## রচিত গ্রন্থাবলী
* My System of Physical 
Culture

## পাদটীকা

## সূত্র
* 
* 
* 
* 

বিষয়শ্রেণী:১৮৮৩-এ জন্ম
বিষয়শ্রেণী:১৯৫২-এ মৃত্যু
জ্ঞানেন্দ্র মল্ল

**জ্ঞানেন্দ্র মল্ল** (; জন্ম: ১৬ সেপ্টেম্বর, ১৯৯০) আন্তর্জাতিক ক্রিকেটার হিসেবে নেপালের প্রতিনিধিত্ব করছেন। নেপাল জাতীয় ক্রিকেট দলের অন্যতম ব্যাটিং স্তম্ভ জ্ঞানেন্দ্র ডানহাতে ব্যাটিং করে থাকেন। বর্তমানে তিনি নেপাল দলের সহঃ অধিনায়কত্ব করছেন। এ পর্যন্ত আন্তর্জাতিক ক্রিকেট অঙ্গনে ৯টি টুয়েন্টি২০ খেলায় অংশগ্রহণ করেছেন। ঘরোয়া ক্রিকেটে বাঙ্গাল ক্লাবের হয়ে খেলেন।

## খেলোয়াড়ী জীবন
২০০৬ সালের আইসিসি অনূর্ধ্ব-১৯ ক্রিকেট বিশ্বকাপে নেপাল দলের সদস্য ছিলেন। প্রতিযোগিতায় তিনি ৬ ইনিংসে ১৪৫ রান সংগ্রহ করেছিলেন। তন্মধ্যে প্লেট সেমি-ফাইনালে দক্ষিণ আফ্রিকা দলের বিপক্ষে ৪৫ রানের দায়িত্বপূর্ণ ইনিংস খেলেন ও দলকে ২ রানের নাটকীয় জয় এনে দেন। পরবর্তীতে ২০০৮ সালের আইসিসি অনূর্ধ্ব-১৯ ক্রিকেট বিশ্বকাপে নেপাল দলের সহঃ অধিনায়ক মনোনীত হন।

২০০৮ থেকে ২০১০ সালের মধ্যে বিশ্ব ক্রিকেট লীগের ৫ম বিভাগে ২১ খেলায় অংশগ্রহণ করেছেন। ২০১২ সালে বিশ্ব ক্রিকেট লীগের ৪র্থ বিভাগে তিনি সর্বমোট ১৭৮ রান করেন। তন্মধ্যে মার্কিন যুক্তরাষ্ট্র দলের বিরুদ্ধে করেন ৬৬ রান।

## তথ্যসূত্র

## আরও দেখুন
* পারস খডকা
* নেপাল জাতীয় ক্রিকেট দল
* ২০১০ এশিয়ান গেমসে ক্রিকেট
* ২০১৫ নেপাল ক্রিকেট দলের নেদারল্যান্ডস সফর

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নেপালি ক্রিকেটার
বিষয়শ্রেণী:নেপাল জাতীয় ক্রিকেট দলের অধিনায়ক
বিষয়শ্রেণী:নেপালের একদিনের আন্তর্জাতিক ক্রিকেটার
বিষয়শ্রেণী:নেপালের টুয়েন্টি২০ আন্তর্জাতিক ক্রিকেটার
বিষয়শ্রেণী:২০১০ এশিয়ান গেমসের ক্রিকেটার
বিষয়শ্রেণী:২০১৪ এশিয়ান গেমসের ক্রিকেটার
বিষয়শ্রেণী:এশিয়ান গেমসে নেপালের প্রতিযোগী
বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী
বিষয়শ্রেণী:উইকেট-রক্ষক
বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী নেপালি
ম্যাচ রেফারি

**ম্যাচ রেফারি** ক্রিকেট খেলার একটি পরিভাষা। একজন ম্যাচ রেফারি প্রাতিষ্ঠানিকভাবে মনোনীত হয়ে থাকেন। পেশাদার ক্রিকেট খেলা নির্দিষ্ট মানদণ্ডে পরিচালিত হচ্ছে কি-না তা তিনি নিশ্চিত করেন। এছাড়াও তিনি প্রয়োজনবোধে ক্রিকেটারদের জরিমানা নির্ধারন কিংবা অনৈতিকভাবে খেলা হচ্ছে কি-না তা-ও পর্যবেক্ষণ করেন। আন্তর্জাতিক ক্রিকেট কাউন্সিল (আইসিসি) কর্তৃপক্ষ টেস্ট ম্যাচ ও একদিনের আন্তর্জাতিক ক্রিকেট খেলার জন্য ম্যাচ রেফারিকে মনোনীত করে থাকেন। যে সকল খেলা আন্তর্জাতিক পর্যায়ের নয়, সে সকল খেলার জন্য কোন রেফারির প্রয়োজন পড়ে না।

খেলা চলাকালে তিনি মাঠে অবস্থান করেন না। তবে, দর্শকদের সাথে খেলার বিষয়াবলী সম্পর্কে সম্যক অবগত হবার প্রচেষ্টা চালান। খেলার ফলাফলের জন্য তিনি কোন সিদ্ধান্ত গ্রহণ করেন না। মাঠে খেলা পরিচালনায় নিযুক্ত আম্পায়ারগণই এ দায়িত্ব পালন করে থাকেন। আইসিসি ক্রিকেট কোড অব কন্ডাক্ট অনুযায়ী খেলা অনুষ্ঠিত হচ্ছে কি-না তা যাচাই করেন। কোন কারণে নিয়ম-কানুনের ব্যতয় ঘটলে তিনি যে-কোন ধরনের আইন লঙ্ঘনের জন্য শাস্তিপ্রদানে পিছু হটেন না।

## আরও দেখুন
* রঞ্জন মাদুগালে
* আম্পায়ার
* ২০১৪ আইসিসি বিশ্ব টুয়েন্টি২০

বিষয়শ্রেণী:ক্রিকেট ম্যাচ রেফারি
বিষয়শ্রেণী:ক্রিকেট আইন ও নিয়ন্ত্রণ
বিষয়শ্রেণী:ক্রীড়া প্রতিনিধিত্বকারী
বিষয়শ্রেণী:ক্রিকেটের নিয়ম-কানুন
রেবা রক্ষিত

**রেবা রক্ষিত** (১৯৩৩ - ২০১০) ছিলেন প্রথম ভারতীয় মহিলা বডি বিল্ডার এবং একজন পেশাদার শরীরচর্চাবিদ ও দক্ষ যোগ বিশারদ। তিনি কলকাতায় কলেজ অফ ফিজিক্যাল কালচারের বিষ্ণু চরণ ঘোষের শিষ্যা ছিলেন। তার নিজের শরীরের উপর বহুগুণ ভারি ওজন ধরে রাখার ক্ষমতা রাখতেন তিনি। শরীর নিয়ে বিভিন্ন আশ্চর্যজনক কৌশল দেখানোর ক্ষেত্রে তার জুরি মেলা ভার। অনায়াসে তিনি তার শরীরের উপর দিয়ে একটি সম্পূর্ণ বোঝাই করা গাড়ি এবং হাতীকে অতিক্রম করানোর খেলা অনায়াসে দেখাতে পারতেন এবং প্রসঙ্গত উল্লেখ্য তিনিই প্রথম মহিলা যিনি নিজের বুকের উপর একটি হাতীকে উত্তোলন করেছিলেন।

## প্রথম জীবন
১৯৩০ দশকের প্রারম্ভে অবিভক্ত বাংলার কুমিল্লার একটি হিন্দু পরিবারে তিনি জন্মগ্রহণ করেছিলেন। বালিকা বয়স থেকেই শরীর চর্চার প্রতি ছিল তার প্রবল আগ্রহ। দেশভাগের পর তার পরিবারের সাথে তিনি কলকাতায় চলে আসেন এবং বিষ্ণু চরণ ঘোষের আখড়ায় যোগ দেন। সেখানে মনতোষ রায় এবং কমল ভাণ্ডারীর মত ব্যক্তিদের সাথে তার অনুশীলন চলতে থাকে। ১৯৫০ সালের শুরুর দিকে তাকে মিস বেঙ্গল ফর বডি বিল্ডিং খেতাব দেওয়া হয়েছিল।

## কর্মজীবন
পঞ্চাশের দশকের গোড়ার দিক থেকেই রেবা রক্ষিত সার্কাসে খেলা দেখাতে শুরু করেন। তার প্রদর্শিত বিস্ময়কর কৌশলগুলির মধ্যে অন্যতম হল বুকের উপরে হস্তী উত্তোলন। ১৯৬০ এর মাঝামাঝি পর্যন্ত এই পেশার সাথে যুক্ত ছিলেন। তিনি কমলা সার্কাস, ইন্টারন্যাশনাল সার্কাস, জেমিনি সার্কাসের সাথে সংশ্লিষ্ট ছিলেন। এমনকি  দুর্গা পূজার সময় আঞ্চলিক ক্লাবগুলিতেও তিনি তার কলা কৌশল প্রদর্শন করতেন। শুধু তাই নয়, একজন ভালো স্যুটারও ছিলেন তিনি। শেষ জীবনে তিনি দেহচর্যা-প্রশিক্ষকরূপে এবং সামাজিক কাজে আত্মনিয়োগ করেন।
 
## সম্মাননা
তার কীর্তির জন্য ভারত সরকারের পক্ষ থেকে তাকে পদ্মশ্রী খেতাব দেওয়া হয় এবং হায়দ্রাবাদের নবাব তাকে দেবী চৌধুরানী উপাধিতে ভূষিত করেন।

## তথ্যসূত্র

বিষয়শ্রেণী:২০১০-এ মৃত্যু
বিষয়শ্রেণী:বাঙালি হিন্দু
বিষয়শ্রেণী:ভারতীয় শরীরচর্চাবিদ
বিষয়শ্রেণী:কলকাতার ব্যক্তি
বিষয়শ্রেণী:পদ্মশ্রী প্রাপক
বিষয়শ্রেণী:১৯৩৩-এ জন্ম
বিষয়শ্রেণী:কলকাতার ক্রীড়াবিদ
বিষয়শ্রেণী:পূর্ববঙ্গে জন্ম
সহযোগী উপাদান (ঔষধ)

থাম্ব|ঔষধ এর উপাদান
ঔষধবিজ্ঞানের আলোচনায় **সহযোগী উপাদান** বা **ধারক উপাদান** () বলতে ঔষধের সক্রিয় উপাদানের পাশাপাশি ব্যবহৃত নিদানিকভাবে ও রাসায়নিকভাবে নিষ্ক্রিয় যেসব উপাদান ঔষধ প্রস্তুতিতে ব্যবহৃত হয়, সেগুলিকে বোঝায়। সক্রিয় ঔষধি উপাদানের (Active pharmaceutical ingredient, API) পাশাপাশি এই সকল উপাদনের ব্যবহারের পেছনে অনেক যৌক্তিক কারণ রয়েছে, যেমন ঔষধের আয়তন সুবিধাজনক করা কিংবা ব্যবহারের উপযুক্ত পর্যায়ে নিয়ে আসা (Fillers), ঔষধের উপরে সুবিধাজনক প্রলেপন যা কিনা ঔষধকে আরও বেশি স্থায়িত্ব অর্জনে সাহায্য করতে পারে (Coatings), ব্যবহারকারির জন্য দৃষ্টি আকর্ষক রঙ সৃষ্টি করা (Colourants) এবং আরও অন্যান্য অনেক কাজ করতে পারে।

সহযোগী উপাদানগুলিকে বিভিন্ন শ্রেণীতে ভাগ করা যায়। যেমন - লঘুকারক (Diluent), সংবন্ধক বা বাঁধক (Binder), ঘর্ষণরোধক বা মসৃণকারক (Lubricant), বিভাজক (disintigrant), রঞ্জক (Colourant), স্বাদগন্ধদায়ক (Flavourant), মিষ্টতাদায়ক (Sweetener), পিচ্ছিলকারক (Glidant), প্রলেপক (Coating), সংরক্ষক (Preservative), আয়তনবর্ধক (Filler), অবদ্রবক (Emulsifier), নিলম্বক (Suspender), আসঞ্জনরোধক (Antiadherent), শোষক (sorbent), ইত্যাদি।

## তথ্যসূত্র

বিষয়শ্রেণী:রসায়ন
বিষয়শ্রেণী:ঔষধ প্রস্তুতি ও ব্যবহার বিজ্ঞান
বিষয়শ্রেণী:ঔষধ শিল্প
প্লেবয় ব্যক্তিদের তালিকা ২০১০-২০১৯

**প্লেবয় ব্যক্তিদের তালিকা ২০১০-১৯**, নারী এবং পুরুষদের একটি তালিকা যারা ২০১০ থেকে বর্তমান পর্যন্ত প্লেবয় ম্যাগাজিনের সাথে সংযুক্ত। উল্লেখ্য, পত্রিকায় তালিকাভূক্ত সকল ব্যক্তি নগ্ন আলোকচিত্রে অংশ নিয়েছেন।

## ২০১০

## ২০১১

## ২০১২

## ২০১৩

## ২০১৪

## আরও দেখুন
* প্লেবয় ব্যক্তিদের তালিকা ১৯৫৩-১৯৫৯
* প্লেবয় ব্যক্তিদের তালিকা ১৯৬০-১৯৬৯
* প্লেবয় ব্যক্তিদের তালিকা ১৯৭০-১৯৭৯
* প্লেবয় ব্যক্তিদের তালিকা ১৯৮০-১৯৮৯
* প্লেবয় ব্যক্তিদের তালিকা ১৯৯০-১৯৯৯
* প্লেবয় ব্যক্তিদের তালিকা ২০০০-২০০৯
* List of Playboy Playmates by birthplace

## তথ্যসূত্র

## বহিঃসংযোগ
* Playboy Wiki - Playmates of the 2010s

বিষয়শ্রেণী:Playboy lists
বিষয়শ্রেণী:Lists of people by period
বিষয়শ্রেণী:2010s in media
বিষয়শ্রেণী:২০১০-এর দশকের গণমাধ্যম
মনোহর আইচ

**মনোহর আইচ** (১৭ মার্চ ১৯১২ - ৫ জুন ২০১৬) ছিলেন একজন ভারতীয় বডিবিল্ডার। তিনি ১৯১২ সালের ১৭ই মার্চ অবিভক্ত বঙ্গের কুমিল্লা জেলার ধামতি নামক এক প্রত্যন্ত গ্রামে জন্মগ্রহণ করেন। ১৯৫২ সালে আয়োজিত মিস্টার ইউনিভার্স-গ্রুপ ৩ বিভাগে তিনি বিজয়ী হয়েছিলেন। বডি বিল্ডিং এর ক্ষেত্রে এশিয়ান গেমসে ৩ বার স্বর্ণ পদক তার দখলে। মাত্র ৪ ফুট ১১ ইঞ্চি (১.৫০ মিটার) উচ্চতা হওয়ার কারণে তাকে 'পকেট হারকিউলিস' ও 'ভারতীয় শরীরচর্চার জনক' নামে অভিহিত করা হতো।

## প্রারম্ভিক জীবন
ছোটবেলা থেকেই তার শারীরিক শক্তি সম্বন্ধীয় খেলাধুলা যেমন কুস্তি, ভারোত্তোলনের প্রতি ছিল অপার আগ্রহ। কিন্তু ১২ বৎসর বয়সে কালাজ্বরে আক্রান্ত হয়ে তার স্বাস্থ্যের অবনতি ঘটে। কিন্তু শীঘ্রই তিনি ব্যায়ামের মাধ্যমে তার স্বাস্থ্যের পুনরুদ্ধারে সমর্থ হন। শরীরকে সুগঠিত করার লক্ষ্যে পুশ-আপ্স, স্কোয়াটস, পুল-আপ্স, লেগ রেইসেস এবং ঐতিহ্যগত সিট-আপ্স শুরু করেন। কিশোরী লাল জুবিলী স্কুল ও কলেজে তিনি বিদ্যা শিক্ষা করতেন। বিদ্যালয়ে পাঠরত অবস্থায় তিনি শারীরিক কসরতের জন্য রূপলাল ব্যায়াম সমিতিতে ভর্তি হন। এরপর  ঢাকায় থাকাকালীন 'ফিজিক অ্যান্ড ম্যাজিক' নামক প্রদর্শনীতে পি.সি.সরকারের সাথে ক্রীড়াকৌশলাদি প্রদর্শন শুরু করেন।  দাঁত দিয়ে ইস্পাত বাঁকানো, গলার সাহায্যে বল্লম আনমিত করা অথবা তরোয়ালের উপর উদর অধিস্থাপিত করার মত কৌশলও প্রদর্শন করতেন এবং এই কাজের জন্য তাঁকে কারাবরণ করতে হয়েছিল। তিনি  জেলে ঘণ্টার পর ঘণ্টা শারীরিক অনুশীলন করতেন দেখে কারাগার কর্তৃপক্ষ ওনার জন্য বিশেষ খাদ্যসামগ্রীর ব্যবস্থা করেছিলেন।

১৯৫০ সালে মাত্র ৩৭ বছর বয়সে তিনি মিস্টার হারকিউলিস খেতাব জেতেন। ১৯৫১ সালে আয়োজিত মিস্টার ইউনিভার্স প্রতিযোগিতায় দ্বিতীয় স্থান অধিকার করেন কিন্তু ১৯৫২ সালে এই একই প্রতিযোগিতায় প্রথম স্থান অধিকার করে মিস্টার ইউনিভার্স খেতাব জেতেন।১৯৫৫ ও ১৯৬০ এর মিস্টার ইউনিভার্স প্রতিযোগিতায় যথাক্রমে তৃতীয় ও চতুর্থ স্থান অধিকার করেন। ১৯৬০ সাল থেকে তিনি বিভিন্ন বডি বিল্ডিং এর উপর বিভিন্ন প্রদর্শনী করতে থাকেন। তাঁর শেষ প্রদর্শনী ছিল ২০০৩ এর ৯০ বৎসর বয়সে।

## কৃতিত্বপূর্ণ কর্ম
তাঁর প্রদর্শিত কলা কৌশলগুলির মধ্যে উল্লেখযোগ্য হল ৩০০কি.মি. স্কোয়াট করা। মাংসপেশির উপর নিয়ন্ত্রণ প্রদর্শন, এবং ১৫০০ পাতার একটি বই ছিঁড়ে ফেলা। তিনি তাঁর শারীরিক কসরত দেখাবার উপলক্ষে সারা পৃথিবী ভ্রমণ করেছেন এবং তাঁর শক্তি এবং মাংস পেশির নিয়ন্ত্রণের কারণে বিশ্বে প্রশংসিত ছিলেন এবং আজও আছেন। বর্তমানে এই বৃদ্ধ বয়সেও তিনি একটানা ৯০ মিনিট ব্যায়াম অনুশীলন করতে পারেন এবং তিনি এই কাজগুলি সম্পাদন করেন তাঁর কলকাতাস্থিত নিজের ব্যায়ামাগার, ‘দ্য ফিজিক’ এ। তার এই ব্যায়ামাগার থেকেই বের হয়েছেন ভারতীয় বডি বিল্ডিং এর রত্ন সত্যেন দাস, সত্য পাল,ক্ষিতীশ চট্টোপাধ্যায়  সন্দীপন সিনহা এবং হিতেশ চ্যাটার্জীর মত মানুষেরা। মনোহর বাবুর খাদ্য তালিকায় রয়েছে ভাত (এবং অন্যান্য স্বেতসার জাতীয় খাদ্য), ডাল, বিভিন্ন সবজি, ফল (যেমন আম, কলা, কাঁঠাল ও পেয়ারা)। আমিষ জাতীয় খাদ্যের মধ্যে তার পছন্দের তালিকায় রয়েছে মিষ্টি জলের টাটকা মাছ।

## ব্যক্তিগত জীবন
ব্যক্তিগত জীবনে তিনি দুই পুত্রের জনক। এক পুত্র তার নিজের আখড়া চালান এবং অন্য পুত্র ‘হোলিস্টিক হেলথ’ নামে একই স্থানে একটি ফিটনেস সেন্টার চালান।

## মৃত্যু
মনোহর আইচ ২০১৬ সালের ৫ জুন কলকাতায় ১০৪ বছর বয়সে মৃত্যুবরণ করেন।

## তথ্যসূত্র

বিষয়শ্রেণী:১৯১২-এ জন্ম
বিষয়শ্রেণী:২০১৬-এ মৃত্যু
বিষয়শ্রেণী:পশ্চিমবঙ্গের বডিবিল্ডার
বিষয়শ্রেণী:বাঙালি হিন্দু
বিষয়শ্রেণী:ভারতীয় শতবর্ষী ব্যক্তি
বিষয়শ্রেণী:কুমিল্লার ব্যক্তি
বিষয়শ্রেণী:কলকাতার ক্রীড়াবিদ
বাংলাদেশ চিকিৎসা ও দন্ত চিকিৎসা পরিষদ

**বাংলাদেশ চিকিৎসা ও দন্ত চিকিৎসা পরিষদ** বা **বাংলাদেশ মেডিকেল এন্ড ডেন্টাল কাউন্সিল (বিএমডিসি)** বাংলাদেশ মেডিকেল কাউন্সিল অ্যাক্টের আওতায় প্রতিষ্ঠিত। ১৯৭৩ সালে প্রতিষ্ঠিত এই আইনের নাম বাংলাদেশ মেডিকেল এবং ডেন্টাল কাউন্সিল আইন ১৯৭৩। ঢাকার বিজয় নগরে বিএমডিসির প্রধান কার্যালয় অবস্থিত। মেডিকেল কলেজ এবং ডেন্টাল কলেজের অনুমোদন দেয় বিএমডিসি। এর ফলে উক্ত মেডিকেল কলেজ এবং ডেন্টাল কলেজ চিকিৎসক তৈরির ক্ষেত্রে অনুমোদন প্রাপ্ত হয়। এছাড়া মেডিকেল এবং ডেন্টাল পড়াশোনার পর বাংলাদেশে এ সেবা দেয়ার ব্যাপারে স্নাতক এবং স্নাতকোত্তরদের অনুমোদন দেয় বিএমডিসি। সংস্থাটি বাংলাদেশে মেডিকেল এবং ডেন্টাল শিক্ষার ব্যাপারেও নীতিমালা প্রণয়ন করে।

## বিএমডিসির কাজ
*মেডিকেল এন্ড ডেন্টাল চিকিৎসার কারিকুলাম প্রনয়ন
*মেডিকেল কলেজ ও ডেন্টাল কলেজ প্রতিষ্ঠার অনুমোদন প্রদান
*মেডিকেল ও ডেন্টাল চিকিৎসকদের লাইসেন্স প্রদান

## তথ্যসূত্র

## বহিঃসংযোগ
*ঢাকা বিশ্ববিদ্যালয় অনুমোদিত মেডিকেল এবং ডেন্টাল কলেজ

বিষয়শ্রেণী:১৯৮০-এ প্রতিষ্ঠিত
বিষয়শ্রেণী:সরকারি সংস্থা
বিষয়শ্রেণী:বাংলাদেশ ভিত্তিক চিকিৎসা ও স্বাস্থ্য সংগঠন
বিষয়শ্রেণী:১৯৮০-এ বাংলাদেশে প্রতিষ্ঠিত
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৮০-এ প্রতিষ্ঠিত সংগঠন
ফিল্মফেয়ার

***ফিল্মফেয়ার*** হল ওয়ার্ল্ডওয়াইড মিডিয়া কর্তৃক প্রকাশিত একটি ভারতীয় ইংরেজি ভাষার পাক্ষিক পত্রিকা। এটি ভারতের অন্যতম জনপ্রিয় বিনোদন ম্যাগাজিন হিসাবে স্বীকৃত, যা সংবাদ, সাক্ষাৎকার, আলোকচিত্র, ভিডিও, পর্যালোচনা, ইভেন্ট এবং রীতিশৈলী জড়িত অংশগুলি প্রকাশ করে। ম্যাগাজিনটি এছাড়াও বার্ষিক ফিল্মফেয়ার পুরস্কার, ফিল্মফেয়ার পুরস্কার দক্ষিণ, ফিল্মফেয়ার পুরস্কার পূর্ব, ফিল্মফেয়ার পুরস্কার মারাঠি, ফিল্মফেয়ার পুরস্কার পাঞ্জাবি, ফিল্মফেয়ার ওটিটি পুরস্কার, ফিল্মফেয়ার শর্ট ফিল্ম অ্যাওয়ার্ডস, এবং ফিল্মফেয়ার স্টাইল ও গ্ল্যামার অ্যাওয়ার্ডস প্রদান করে।

১৯৪৬ সালে, ডালমিয়া গ্রুপের ব্যবসায়ী রামকৃষ্ণ ডালমিয়া (১৮৯৩-১৯৭৮) বেনেট, কোলম্যান অ্যান্ড কোম্পানি লিমিটেড (বিসিসিএল) ক্রয় করার পর, ১৯৫০ সালে ভারত ইন্স্যুরেন্স কোম্পানি থেকে জে সি জৈনকে কোম্পানি পরিচালনায় সাহায্য করার জন্য নিযুক্ত করা হয়েছিল। এই সময়ে, অভিনেত্রী কামিনী কৌশলের বাড়িতে জৈন *ফিল্মফেয়ারের* ধারণা করেছিলেন। ম্যাগাজিনটি শিল্পপতি সাহু শান্তি প্রসাদ জৈন তার স্ত্রী রামার সাথে ১৯৫২ সালের ৭ মার্চ বোম্বেতে চালু করেছিলেন। ১৯৯০-এর দশকের গোড়ার দিকে এর প্রচলন হ্রাস পেতে শুরু করে এবং এই সমস্যাগুলি পরিচালনা করার জন্য, *ফিল্মফেয়ার* তেলুগু, তামিল এবং মালয়ালম চলচ্চিত্রের জন্য বিশেষ মাসিক সংস্করণ শুরু করে। ২০০৪ সালে, বিসিসিএল (যারা পূর্বে পত্রিকা প্রকাশ করেছিল) তার ভবিষ্যত সংখ্যা প্রকাশের জন্য একটি সহায়ক প্রতিষ্ঠান *ওয়ার্ল্ডওয়াইড মিডিয়া* প্রতিষ্ঠা করে।

## ইতিহাস
### প্রতিষ্ঠা (১৯৪৬–১৯৫২)
রামকৃষ্ণ ডালমিয়া চিরাওয়াতে একটি মারোয়াড়ি পরিবারে জন্মগ্রহণ করেন। তার এক ভাই ছিল, জয়দয়াল ডালমিয়া, যার সাথে তিনি ১৯৩০-এর দশকে ডালমিয়া গ্রুপ প্রতিষ্ঠা করেছিলেন। ১৯৪৬ সালে, যুক্তরাজ্য থেকে ভারতের স্বাধীনতার দ্বারপ্রান্তে, রামকৃষ্ণ ডালমিয়া  রূপীতে বেনেট, কোলম্যান অ্যান্ড কোম্পানি লিমিটেড (বিসিসিএল) কিনে নিয়েছিলেন। সঙ্গীতা পি. মেনন মালহানের *দ্য টিওআই স্টোরি* (২০১৩) আনিযায়ী, তিনি এই প্রচেষ্টাটি করেছিলেন শুধুমাত্র কারণ তিনি এমন সংবাদপত্র প্রতিষ্ঠা করতে চেয়েছিলেন যা তাকে "কার্যকরভাবে ভারতকে সেবা" করতে সাহায্য করতে পারে।

## আরও দেখুন
* ভারতের ম্যাগাজিনের তালিকা

## টীকা

## তথ্যসূত্র

## গ্রন্থতালিকা

* 
* 
* 
* 
* 
* 

## বহিঃসংযোগ

* 

.
বিষয়শ্রেণী:১৯৫২-এ বোম্বে রাজ্যে প্রতিষ্ঠিত
বিষয়শ্রেণী:১৯৫২-এ প্রতিষ্ঠিত ম্যাগাজিন
বিষয়শ্রেণী:হিন্দি ভাষার ম্যাগাজিন
বিষয়শ্রেণী:ভারতের ইংরেজি ভাষার ম্যাগাজিন
বিষয়শ্রেণী:ভারতের চলচ্চিত্র ম্যাগাজিন
বিষয়শ্রেণী:ভারতের দ্বি-সাপ্তাহিক ম্যাগাজিন
বিষয়শ্রেণী:সেলিব্রিটি ম্যাগাজিন
বিষয়শ্রেণী:মুম্বইয়ের গণমাধ্যম
বিষয়শ্রেণী:টাইমস গ্রুপের প্রকাশনা
বিষয়শ্রেণী:বলিউডের চলচ্চিত্র পুরস্কার
স্মার্ট মব

**স্মার্ট মব** হচ্ছে (ইংরেজিঃ smart mob), যা মবের আসল ধারণা থেকে ভিন্ন, একটি দল, যারা নিজেদের ক্রমবর্ধমান নেটওয়ার্কের মাধ্যমে, মানুষকে তথ্য বা অন্য কিছুর সাথে যুক্ত করায় এবং যেকোন ভাবে সামাজিক সমন্বয়তা সৃষ্টির মাধ্যমে বুদ্ধিদীপ্ততা ও দক্ষতার স্বাক্ষর রাখে।

হাওয়ার্ড রিংগোল্ড তার বই "স্মার্ট মবস: দ্যা নেক্সট সোশ্যাল রেভলিউশান" এ স্মার্ট মবের ধারনাটি প্রথম নিয়ে আসেন। রিংগোল্ডের মতে, স্মার্ট মব হচ্ছে যোগাযোগ প্রযুক্তির ধারাবাহিক উন্নতির ইঙ্গিত, যা মানুষের ক্ষমতায়ন বৃদ্ধি করবে। ২০০২ সালে স্মার্ট মব ধারনাটি নিউইয়র্ক টাইমসে "ইয়ার ইন আইডিয়াজ" শিরোনামে গুরুত্বের সাথে প্রকাশিত হয়।

এইসমস্ত উঠতি প্রযুক্তির মধ্যে রয়েছে ইন্টারনেট, কম্পিউটার-মাধ্যম যোগাযোগ যেমন ইন্টারনেট রিলে চ্যাট এবং তারবিহীন ডিভাইস যেমন মোবাইল ফোন, পারসোনাল ডিজিটাল এসিস্ট্যান্ট (পিডিএ)। ইদানীংকালে পিয়ার-টু-পিয়ার নেটওয়ার্ক এবং ইউবিকিউটাস কম্পিউটিং এর মত পদ্ধতিসমুহ স্মার্ট মব আয়োজন এবং তথ্য ছড়ানোর পদ্ধতি পরিবর্তন করে দিচ্ছে।

স্মার্ট মব মাঝে মাঝে দক্ষভাবে কিছু ডিস্প্যাচার বা আরাম্ভকের দ্বারা নিয়ন্ত্রিত হয়, যারা মবিং ব্যবস্থাটিকে নিয়ন্ত্রণ করে (যেমনঃ যাদের কাছে বিভিন্ন মানুষের যোগাযোগ তালিকা আছে এবং যাদের কাছে অন্যের কাছে তাৎক্ষনিক ম্যাসেজ বা বার্তা পাঠানোর মাধ্যম আছে)।

এক্ষেত্রে স্মার্ট মবিংএর সাথে যুক্ত সবার অন্যতম প্রবণতা হচ্ছে এখানে শরীরের সুনির্দিষ্ট গতিবিধি ও নড়াচড়ার বিষয়টিকে লুকিয়ে রাখার চেষ্টা করা হয় এবং এই ধরনের ঘটনা ইন্টারনেটের মত যায়গায় আলোচনা করা হয় না।

## ফ্ল্যাশ মবের সাথে সম্পর্ক
ফ্ল্যাশ মব হচ্ছে স্মার্ট মবের একটি সুনির্দিষ্ট দিক, যেখানে হঠাৎ করে জনাকীর্ণ স্থানে অত্যন্ত স্বল্প সময়ের জন্যে অপ্রচলিত, দৃশ্যত উদ্দেশ্যহীনভাবে একদল মানুষ বিনোদনমূলক কর্মকাণ্ড করে থাকে, এবং তারপর সবাই বিচ্ছিন্ন ভাবে বিভিন্ন স্থানে ছড়িয়ে গিয়ে প্রস্থান ঘটায়। স্মার্ট মব থেকে অনুপ্রাণিত হয়ে ফ্ল্যাশ মব বিষয়টি এসেছে বলে দাবি করা হয়। ফ্ল্যাশ মবের উদ্ভাবনের সময় থেকে শুরু করে এটি এখন পর্যন্ত বিভিন্ন সময় সংবাদ মাধ্যম এবং প্রচারকারী বা প্রোমটারদের দ্বারা ব্যবহৃত হয়ে আসছে, যেটি আসলে স্মার্ট মবের কাছাকাছি একটি বিষয়।
## তথ্যসূত্র


বিষয়শ্রেণী:সাংগঠনিক সম্প্রদায়
বিষয়শ্রেণী:পদ্ধতিগত ঝুঁকির ব্যবহারিক ও সামাজিক মত
বিষয়শ্রেণী:সামাজিক তথ্য প্রক্রিয়াজাতকরণ
বিষয়শ্রেণী:জন মনোবিজ্ঞান
বিষয়শ্রেণী:সমষ্টিগত বুদ্ধিমত্তা
দীপর বিল

**দীপর বিল** () (উচ্চারণ: dɪpɔ:(r) bɪl) ভারতের আসামের কামরূপ জেলার গুয়াহাটির দক্ষিণ-পশ্চিমে অবস্থিত একটি বিল।

দীপর বিল পাখি আশ্রয়স্থলের বিস্তার ৪১৪ হেক্টর এলাকা যার বেশিরভাগ বিল এলাকায় পড়েছে। এই আশ্রয় এলাকায় বিভিন্ন প্রজাতির পাখির রক্ষণাবেক্ষণ করা হয়। আসামের বন বিভাগ পাখি ফাঁদে আটকান প্রতিরোধে আইন করেছে, কিন্তু আইন প্রয়োগের জন্য এখনো যথেষ্ট পদক্ষেপ নেই। এই বিলে ১২০ প্রজাতির অধিক পাখির প্রজাতি দেখা যায়, যেগুলোর মধ্যে মাছরাঙা, মাছধরা ঈগল, অ্যাডজুটেন্ট সারস এবং প্রচুর পাতিহাঁস দেখা যায়। একটি নজর মিনার পাখি এবং নিরাপত্তার উদ্দেশ্যে বিলের তীরে স্থাপন করা হয়েছে।

## আরও দেখুন
* অসমের সংরক্ষিত অঞ্চলের তালিকা
* বাংলাদেশের সংরক্ষিত এলাকার তালিকা

## তথ্যসূত্র

বিষয়শ্রেণী:আসামের সংরক্ষিত অঞ্চল
বিষয়শ্রেণী:ভারতের রামসার স্থান
বিষয়শ্রেণী:আসামের পর্যটন
বিষয়শ্রেণী:কামরূপ জেলা
বিষয়শ্রেণী:পশ্চিম অসম
বিষয়শ্রেণী:আসামের বন্যপ্ৰাণ অভয়ারণ্য
বিষয়শ্রেণী:২০০২-এ আসামে প্রতিষ্ঠিত
বিষয়শ্রেণী:আসামের হ্রদ
বিষয়শ্রেণী:গুয়াহাটির দর্শনীয় স্থান
তিনাশি প্যানিয়াঙ্গারা

**তিনাশি প্যানিয়াঙ্গারা** (জন্ম: ২১ অক্টোবর, ১৯৮৫) ম্যারোনদেরা এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে জাতীয় ক্রিকেট দলের অন্যতম সদস্য তিনাশি টেস্ট ক্রিকেট, একদিনের আন্তর্জাতিক এবং টুয়েন্টি২০ আন্তর্জাতিকে খেলছেন। তিনি ডানহাতে ব্যাটিং ও ডানহাতে ফাস্ট মিডিয়াম বোলিং করে থাকেন। জিম্বাবুয়ের ক্রিকেট ইতিহাসে তিনি দ্রুততম বোলারদের একজন হিসেবে চিহ্নিত হয়েছেন।

## খেলোয়াড়ী জীবন
২০০৩-০৪ মৌসুমে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে প্যানিয়াঙ্গারা প্রথমবারের মতো সকলের দৃষ্টি আকর্ষণ করতে সক্ষম হন। প্রতিযোগিতায় ৩১ রানে ৬ উইকেট দখল করে জিম্বাবুয়ের বিজয়ে ভূমিকা রাখেন। ২০০৪ সালে পনের জন বিদ্রোহী খেলোয়াড়ের পরিবর্তে তাকেও দলে অন্তর্ভুক্ত করা হয়েছিল। বার্কিসল্যান্ড ক্রিকেট ক্লাবের হয়ে খেলার সময় গ্রীষ্মকালে ইংল্যান্ডের কাউন্টি ক্রিকেট খেলতে যান। তারপর তিনি নটিংহামে স্থানান্তরিত হন।

২০১৪ সালে বাংলাদেশে অনুষ্ঠিত আইসিসি বিশ্ব টুয়েন্টি২০ প্রতিযোগিতায় গ্রুপ-পর্বে আয়ারল্যান্ড ক্রিকেট দলের বিপক্ষে তিনি তার সেরা বোলিং নৈপুণ্য (৪/৩৭) প্রদর্শন করেন। তা স্বত্ত্বেও তার দল ৩ উইকেটের ব্যবধানে পরাজিত হয়।

## তথ্যসূত্র

## আরও দেখুন
* শিঙ্গিরাই মাসাকাদজা
* জিম্বাবুয়ে জাতীয় ক্রিকেট দল
* ২০১৪ আইসিসি বিশ্ব টুয়েন্টি২০

## বহিঃসংযোগ
* 

বিষয়শ্রেণী:জিম্বাবুয়ীয় ক্রিকেটার
বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জিম্বাবুয়ের টেস্ট ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেট অধিনায়ক
বিষয়শ্রেণী:জিম্বাবুয়ের টুয়েন্টি২০ আন্তর্জাতিক ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:মনিকাল্যান্ডের ক্রিকেটার
বিষয়শ্রেণী:ম্যারোনদেরার ব্যক্তিত্ব
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:মিড ওয়েস্ট রাইনোসের ক্রিকেটার
তারা মিউজিক

**তারা মিউজিক** () হল একটি বাংলা ভাষার সঙ্গীতের টেলিভিশন স্টেশন। এটি স্বল্পমেয়াদের জন্য ২০১৩ সালের মে মাসে সম্প্রচার বন্ধ হয়ে গিয়েছিল।

## ইতিহাস
তারা মিউজিক ২০০৫ সালের ২১ ফেব্রুয়ারি বাংলাভাষী সঙ্গীতপ্রেমীদের জন্য ২৪ ঘণ্টার বেসরকারী স্যাটেলাইট চ্যানেল হিসেবে যাত্রা শুরু করে। তবে এটি আকষ্মিকভাবে ২০১৩ সালের মে মাসে বন্ধ হয়ে যায়। পরবর্তীতে চ্যানেলটি আবার চালু করা হয়।

## অনুষ্ঠানমালা
* গানভাসি লাইভ
* সকালের তারা
* আজ সকালের আমন্ত্রণে
* চিরন্তনী
* মেলোডি
* টেক এ ব্রেক
* দলবাজি লাইভ
* আমার শহর
* চোখের আলোয় দেখেছিলেম
* ভালো আছি ভালো থেকো
* এ ডেট উইথ ইউ
* হাঁড়ির‌ খাবার
* আমার রবীন্দ্রনাথ
* সিনেম্যাজিক
* প্লেব্যাক
* টলি আনকাট
* ডাকছে মহল
* গান আজকাল
* সুরেলা বৌঠান
* তারা ক্লাব

## আরও দেখুন
* তারা নিউজ
* চ্যানেল সিক্সটিন

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার টেলিভিশন চ্যানেল
বিষয়শ্রেণী:ভারতের সংগীত টেলিভিশন চ্যানেল
বিষয়শ্রেণী:ভারতে বাংলা ভাষার টেলিভিশন চ্যানেল
বিষয়শ্রেণী:২০০৫-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:কলকাতার টেলিভিশন স্টেশন
বিষয়শ্রেণী:২০০৫-এ পশ্চিমবঙ্গে প্রতিষ্ঠিত
বিষয়শ্রেণী:২০১৩-এ বিলুপ্ত টেলিভিশন চ্যানেল ও স্টেশন
বিষয়শ্রেণী:ভারতের বিলুপ্ত টেলিভিশন চ্যানেল
মার্ক পিলগ্রিম

**মার্ক পিলগ্রিম** একজন সফটওয়্যার ডেভেলপার, লেখক ও মুক্ত সফটওয়্যার আন্দোলনের সক্রিয় কর্মী ও সমর্থক। তিনি একটি জনপ্রিয় ব্লগ ও বেশ কিছু জনপ্রিয় গ্রন্থের প্রণেতা। তার লিখিত গ্রন্থগুলোর মধ্যে পাইথন প্রোগ্রামিং ভাষার উপর লিখিত “ডাইভ ইনটু পাইথন” একটি আত্যন্ত জনপ্রিয় গ্রন্থ যা জিএনইউ ফ্রি ডকুমেন্টেশন লাইসেন্সের আওতায় প্রকাশিত। মার্ক আইবিএম এর এমার্জিং টেকনোলজি গ্রুপের এ্যক্সেসিবিলিটি আর্কিটেক্ট হিসেবে কাজ করেন। পরবর্তীতে ২০০৭ সালের মার্চ মাস থেকে তিনি বিশ্বখ্যাত প্রতিষ্ঠান গুগলে কাজ করা শুরু করেন।

পিলগ্রিম ১৯৯২ সালে কর্নেল বিশ্ববিদ্যালয়ে ২য় বর্ষে অধ্যয়ন কালে তার সহপাঠী ডেভিড ব্লুমেন্থালের সহযোগিতায় কর্নেল কম্পিউটার সেন্টারের তিনটি গেইমের সাথে “এমবিডিএফ” নামক একটি ভাইরাস এম্বেড করেন। ভাইরাস আক্রান্ত গেইমগুলো পরবর্তীতে স্ট্যানফোর্ড বিশ্ববিদ্যালয়ের মহাফেজখানায় স্থানান্তরিত করা হয় ও এতে করে বিশ্ববিদ্যালয়ের কম্পিউটারগুলোতে গোলযোগ দেখা দেয়! ভাইরাসের উৎস শনাক্ত করা হয় এবং মার্ক ও ব্লুমেন্থালকে “সেকেন্ড-ডিগ্রী কম্পিউটার টেম্পারিং” এর দ্বায়ে গ্রেফতার করা হয়। বিচারে মার্ক ও ডেভিডকে দোষী সব্যস্ত করা হয় ও ক্ষতিগ্রস্ত কম্পিউটার গুলোকে পুরবাবস্থায় ফিরিয়ে আনার আদেশ দেয়া হয়। সেই সাথে পরবর্তী এক বছর ধরে প্রতি সাপ্তাহে ১০ ঘণ্টা করে বাধ্যতামূলক সমাজ সেবামূলক কাজের নির্দেশ দেয়া হয়।

**গ্রন্থ ও নিবন্ধ**

**ডাইভ ইনটু পাইথন**

ডাইভ ইনটু পাইথন বইটি পাইথন প্রোগ্রামিং ভাষা ও সফটওয়্যার উন্নয়নের উপর পিলগ্রিমের লিখিত একটি জনপ্রিয় ও বিনামূল্যে বিতরণযোগ্য বই। এই বইটি টিচ-বাই-এক্সাম্পল বা উদাহরণের-মাধ্যমে-শেখানো পদ্ধতির উল্লেখযোগ্য দৃষ্টান্ত। বইটি মূলত প্রোগ্রামিং ভাষায় কিছুটা অভিজ্ঞতা রয়েছে (যদিও বাধ্যতামূলক নয়) এমন প্রোগ্রামারদের লক্ষ্য করে লিখিত। বইটি সর্বপ্রথম প্রকাশিত () হয় ২০০৪ সালে। ২০০৯ সালে এর দ্বিতীয় সংস্করণ () প্রকাশিত হয়। দ্বিতীয় সংস্করণটি পাইথন ৩ সংস্করণকে কেন্দ্র করে লেখা হয়। দুটি সংস্করণই অনলাইনে ইবুক হিসেবে ও মুদ্রিত আকারে পাওয়া যায়।

বইটির বেশির ভাগ জুড়েই রয়েছে বেশ কিছু উদাহরণ প্রোগ্রাম। সেই সাথে রয়েছে টীকা ও সংশ্লিষ্ট বিষয়ের উপর বিশদ আলোচনা। বইটির উল্লেখযোগ্য বৈশিষ্ট্য হল এই বইয়ের উদাহরণ প্রোগ্রামগুলোকে প্রয়োজনানুসারে অভিশ্রুত করে কীভাবে নতুন প্রোগ্রাম লেখা যায় সেই বিষয়ে এতে বিশদ আলোচনা করা হয়েছে। ডাইভ ইনটু পাইথনে লিখিত প্রোগ্রামগুলোর মধ্যে একটি প্রোগ্রাম হল এমপিথ্রি ফাইলের উপরে। যেখানে একটি ডিরেক্টরি থেকে ফাইল গুলোর হেডার ইনফরমেশন অনুযায়ী এমপিথ্রি ফাইল গুলোকে খুঁজে বের করে সেগুলোর শিল্পী ও এ্যালবাম অনুসারে তথ্য সংরক্ষণের উপর আলোচনা করা হয়েছে। এছাড়াও বইটিতে অবজেক্ট ওরিয়েন্টেড প্রোগ্রামিং, ডকুমেন্টেশন, ইউনিট টেস্টিং, এক্সেসইং এবং HTML ও XML পারসিং বিষয়ে সবিস্তর আলোচনা করা হয়েছে।

## তথ্যসূত্র

বিষয়শ্রেণী:মার্কিন ব্লগার
বিষয়শ্রেণী:১৯৭২-এ জন্ম
বিষয়শ্রেণী:মার্কিন কম্পিউটার প্রোগ্রামার
বিষয়শ্রেণী:জীবিত ব্যক্তি
বিষয়শ্রেণী:গুগলের কর্মচারী
বিষয়শ্রেণী:মুক্ত সফটওয়্যার ব্যক্তি
সারেগামা

**সারেগামা ইন্ডিয়া লিমিটেড**, () পূর্বে **দ্যা গ্রামোফোন কোম্পানী অব ইন্ডিয়া**, হল একটি ভারতীয় সঙ্গীত কোম্পানী। এছাড়াও সারেগামা হোম ভিডিওর ব্যবসায়িক কাজ করে থাকে। এটা সঙ্গীত লেবেল সারেগামা, আরপিজি মিউজিক এবং এইচএমভি ব্যবহার করে।

সারেগামা কলকাতার পশ্চিমবঙ্গে অবস্থিত।

## পরিদর্শন
১৯০১ সালে এটি ইলেক্ট্রিক এন্ড মিউজিকাল ইন্ডাস্ট্রিজ লিমিটেড, ইমিআই, লন্ডনে প্রথম বিদেশী শাখা হিসাবে কার্যক্রম শুরু করে।

আরপিজি গ্রুপ ইএমআই থেকে ১৯৮৫ সালে এই কোম্পানীর উপর দায়িত্ব নেন। ২০০৫ সালে, এই কোম্পানীর গত ৮% অবশিষ্ট ইএমআই পণ বিক্রি হয়, ইএমআই থেকে এটি সম্পূর্ণভাবে সম্পর্কহীনভাবে তৈরী হয়। এখন, ইএমআই এর কার্যক্রম ভারতে ১৯৯৮ সালে শুরু হয় যা ভার্জিন রেকর্ডস ভারতের অধীন ছিল।

নভেম্বর ৩, ২০০০ সালে পশ্চিমবঙ্গে কোম্পানির নাম "দ্যা গ্রামোফোন কোম্পানী অব ইন্ডিয়া লিমিটেডের" থেকে "সারেগামা ইন্ডিয়া লিমিটেড" নামে পরিবর্তন করা হয়। নাম পরিবর্তন করার জন্য কোম্পানির অভিপ্রায় সঙ্গীত এবং বিনোদন ব্যবসার মধ্যে একটি ভারতীয় কোম্পানী হিসাবে এর জায়গা রিপজিশনে ছিল। "সারেগামা"  নামটি ভারতীয় বাদ্যযন্ত্র স্কেলের প্রথম চারটি নোট বোঝায়।

## সঙ্গীত
সারেগামা ভারতের প্রাচীনতম ও বৃহত্তম রেকর্ড লেবেলগুলোর মধ্য অন্যতম একটি। সারেগামা ৭০০০০ এর অধিক গান এবং ৬০০ টি ক্যাসেট ও সিডি নির্মাণের কাজ করেছে। সারেগামা নিম্নলিখিত আকারে সেবা প্রদান করে থাকে:

* ছায়াছবির গান (পুরাতন এবং নতুন) &ndash; ৭০% ভারতের সর্বদা সঙ্গীত রেকর্ড।
* ধার্মিক (জাতীয় এবং আঞ্চলিক)
* গজল ও শাস্ত্রীয় (হিন্দুস্থানী ও কর্ণাটক)
* হিন্দি পপ এবং বিশ্ব সঙ্গীত এবং ধ্রুপদী সঙ্গীত 
* রিমিক্স এবং পপ ভাঙ্গরা 
* আঞ্চলিক - পাঞ্জাবি, বাংলা, তামিল, মালায়ালম, কন্নড, তেলুগু, গুজরাটি, মারাঠি, অসমীয়া, ওড়িয়া, চৈত্তসগাদী

## তথ্যসূত্র

## বহিঃসংযোগ
* Sa Re Ga Ma Home Video Online

বিষয়শ্রেণী:ভারতের গণমাধ্যম কোম্পানি
বিষয়শ্রেণী:ভারতীয় সঙ্গীত শিল্প
বিষয়শ্রেণী:১৯৪৬-এ প্রতিষ্ঠিত
বিষয়শ্রেণী:২০০০ সালে প্রতিষ্ঠিত রেকর্ড লেবেল
বিষয়শ্রেণী:কলকাতা ভিত্তিক কোম্পানী
বিষয়শ্রেণী:ভারতীয় রেকর্ড লেবেল
বিষয়শ্রেণী:ভারতীয় সঙ্গীতের রেকর্ড লেবেল
বিষয়শ্রেণী:করুন বিভাগ
বিষয়শ্রেণী:এক্সটার্নাল মেশিন
বিষয়শ্রেণী:ভারতে ১৯৪৬ প্রতিষ্ঠান
বিষয়শ্রেণী:ইএমআই
বিষয়শ্রেণী:১৯৪৬-এ ব্রিটিশ ভারতে প্রতিষ্ঠিত
বিষয়শ্রেণী:ভারতের ন্যাশনাল স্টক এক্সচেঞ্জে তালিকাভুক্ত কোম্পানি
বিষয়শ্রেণী:বোম্বে স্টক এক্সচেঞ্জে তালিকাভুক্ত কোম্পানি